joelniklaus/EU_Wikipedias huggingface dataset:
Ο πύργος των Καρπαθίων

Ο πύργος των Καρπαθίων (τίτλος πρωτοτύπου Le Château des Carpathes) είναι μυθιστόρημα του Γάλλου θεμελιωτή της επιστημονικής φαντασίας, Ιουλίου Βερν. Δημοσιεύθηκε το έτος 1892, ενώ ήταν ήδη γραμμένο πριν το 1886. Προηγήθηκε δηλαδή χρονικά του πρωταρχικού έργου του Μπραμ Στόκερ για τον Δράκουλα (του 1897) και είναι πιθανό ότι ο Στόκερ εμπνεύσθηκε (μεταξύ άλλων) και από το βιβλίο του Βερν για το δικό του μυθιστόρημα.

Περίληψη της πλοκής
Στο χωριό Βερστ στα Καρπάθια Όρη της Τρανσυλβανίας (τότε μέρος της Αυστροουγγαρίας), συμβαίνουν κάποια μυστηριώδη φαινόμενα και οι δεισιδαίμονες χωρικοί πιστεύουν ότι ο Σορτ (ο διάβολος) κατέχει τον πύργο. Οι δύο κατά τεκμήριο λιγότερο προληπτικοί, ο νεαρός δασοφύλακας Νικ Ντεκ και ο γιατρός Πατάκ, παρά τον φόβο τους, πηγαίνουν να δουν τι συμβαίνει και πέφτουν «θύματα» και άλλων παράξενων φαινομένων.

Ο Κόμης Φραντς ντε Τέλεκ, ένας επισκέπτης στην περιοχή, συναρπάζεται από τις ιστορίες που του διηγούνται και αποφασίζει να επισκεφθεί τον πύργο για να ερευνήσει. Ανακαλύπτει ότι ο ιδιοκτήτης του πύργου είναι ο Βαρόνος Ροδόλφος ντε Γκορτς, τον οποίο γνωρίζει. Αρκετά χρόνια πριν οι δύο τους υπήρξαν αντίζηλοι, διεκδικώντας τον έρωτα της διάσημης Ιταλίδας τραγουδίστριας της όπερας Στίλλα. Ο κόμης τώρα πιστεύει ότι η Στίλλα είναι πλέον νεκρή, αλλά βλέπει την εικόνα και τη φωνή της να έρχονται από τον πύργο των Καρπαθίων. Στο τέλος αποκαλύπτεται ότι ήταν μόνο ένα είδος ολογραφικής προβολής του ειδώλου της.

Επιστήμη και τεχνολογία
Στο μυθιστόρημα αυτό ο Ιούλιος Βερν προφητεύει την εφεύρεση του ομιλούντος κινηματογράφου και, πιθανώς, της ολογραφίας.

Εκδόσεις στην ελληνική γλώσσα
 Ο πύργος των Καρπαθίων, διασκευή Γ. Τσουκαλά, εκδ. ΑΣΤΗΡ - Αλ. & Ε. Παπαδημητρίου (σειρά: Βιβλιοθήκη Ιουλίου Βερν #2), Αθήναι 1973, 170 σελίδες
 Ο πύργος των Καρπαθίων, μετάφραση Χάρη Μίκογλου, εκδ. «Σ.Ι. Ζαχαρόπουλος» (σειρά: Κλασική λογοτεχνία #187), Αθήνα 1994, 288 σελίδες. ISBN 960-208-468-5
 Ο πύργος των Καρπαθίων, μετάφ. Mαρίζας ντε Kάστρο, εκδ. Καστανιώτη (σειρά: Νεανική βιβλιοθήκη #112), Αθήνα 1999 (επανέκδ.), 208 σελίδες. ISBN 960-03-0358.
 Ο πύργος των Καρπαθίων, μετάφ. Αννίκας Φερτάκη, εκδ. «`Αγκυρα», Αθήνα 2006, 246 σελίδες. ISBN 978-960-422-417-3
 Ο πύργος των Καρπαθίων, μετάφ. `Αννας Ζερβού, εκδ. Ερατώ, Αθήνα 2007, 318 σελίδες. ISBN 978-960-229-161-0.

Πηγές
 Μανιμάνης, Βασίλειος Ν. : «Ο Ιούλιος Βερν και η εισαγωγή της Επιστήμης στη λογοτεχνία», Περισκόπιο της Επιστήμης, τεύχος 217 (Μάιος 1998), σελ. 20 κ.ε.
 Taves, Brian & Michaluk, Stephen: THE JULES VERNE ENCYCLOPEDIA, Scarecrow Press (1996)

Εξωτερικοί σύνδεσμοι 

 Το γαλλικό πρωτότυπο στο Project Gutenberg
 Μια παρουσίαση στην ελληνική
 The Castle of the Carpathians (αγγλική μετάφραση)

Πυργος των Κα
Bentley Flying Spur

Η Bentley Flying Spur είναι ένα μεγάλων διαστάσεων υπερπολυτελές αυτοκίνητο της κατηγορίας F, που παράγεται από τη βρετανική αυτοκινητοβιομηχανία Bentley, από το 2013 έως σήμερα. Πρόκειται ουσιαστικά για μια βελτιωμένη εκδοχή της προκατόχου Bentley Continental Flying Spur, που με τη σειρά της ήταν η 4-πορτη sedan εκδοχή του coupé Bentley Continental GT πρώτης γενιάς. Ταυτόχρονα, η σημερινή Flying Spur είναι η 4-πορτη σεντάν εκδοχή της δεύτερης γενιάς της Continental GT, που εισήχθη στις αρχές του 2011.

Τον Ιούνιο του 2019, μπήκε στην παραγωγή η δεύτερη γενιά της Flying Spur.

Flying Spur
Αυτοκίνητα πολυτελείας
Βρετανικά αυτοκίνητα
Νογέρα Ριβαγορσάνα

Ο ποταμός Νογέρα Ριβαγορσάνα (στα καταλανικά Noguera Ribagorçana, που σημαίνει Νογέρα της Ριμπαγόρσας) πηγάζει στην κοιλάδα του Αράν κι αφού διασχίσει 133 χιλιόμετρα, συμπίπτοντας πρακτικά με τα πολιτικά σύνορα των αυτόνομων περιοχών της Καταλωνίας και της Αραγωνίας, καταλήγει στον ποταμό Σέγρε κοντά στο Κορβίνς.

Αποτελεί έναν από τους τρεις κύριους παραποτάμους του Σέγρε και γεωγραφικά ανήκει στην ευρύτερη κοιλάδα του ποταμού Έβρου.

Πηγές 
http://www.enciclopedia.cat/enciclop%C3%A8dies/gran-enciclop%C3%A8dia-catalana/EC-GEC-0046255.xml?s.q=Noguera+ribagorcana

Ποταμοί της Ισπανίας
Νογέρα Παλιαρέζα

Ο ποταμός Νογέρα Παλιαρέζα (στα καταλανικά Noguera Pallaresa και στα οξιτανικά arriu Noguèra Palharesa) πηγάζει στην Κοιλάδα του Αράν κι αφού διατρέξει τις περιοχές της Κοιλάδας του Αράν, Άνω Παλιάρς, Κάτω Παλιάρς και Νογέρα και διανύσει μια απόσταση 154 χιλιομέτρων, χύνεται στον ποταμό Σέγρε μέσω της τεχνητής λίμνης της Καμαράζα.

Σε αυτόν καταλήγει ο χείμαρρος Νογέρα ντε Καρδός στον οποίο με τη σειρά του καταλήγει ο χείμαρρος Νογέρα ντε Βαλφερέρα.

Ποταμοί της Ισπανίας
Ντούσαν Μιτόσεβιτς

Ο Ντούσαν Μιτόσεβιτς (σέρβικα: Душан Митошевић, 17 Δεκεμβρίου 1949 - 1 Ιανουαρίου 2018) ήταν Σέρβος ποδοσφαιριστής καθώς και προπονητής ποδοσφαίρου.
Κατά τη διάρκεια της αγωνιστικής του καριέρας αγωνίσθηκε στη θέση του κεντρικού επιθετικού, αναδεικνυόμενος σε σπουδαίο σκόρερ.
Έχει κατακτήσει συνολικά 9 τίτλους σαν προπονητής, ενώ τέσσερις συνεχόμενες φορές έχει αναδειχθεί καλύτερος προπονητής της χρονιάς.
Όλες οι διακρίσεις του αποκτήθηκαν στο Κυπριακό Πρωτάθλημα. Το 1998 κατέκτησε το νταμπλ με το σύλλογο της Ανόρθωσης. Απεβίωσε στις 1 Ιανουαρίου 2018 από καρκίνο.

Ποδοσφαιριστής 
ο Μιτόσεβιτς γεννήθηκε στις 17 Δεκεμβρίου του 1949 στο χωριό Žitište της πρώην ενιαίας Γιουγκοσλαβίας. Έπαιξε κατά σειρά σε Mladi Radnik (1967-1970), FK Smederevo (1970-1975, 96 συμμετοχές-42 γκολ), Ραντνίσκι Νις (1975-1981, 142 συμμετοχές-48 γκολ),
Nimes Olympique (1981-1982, 18-3), Ραντνίσκι Νις (1982-1983, 57-28) και στον Ηρακλή Θεσσαλονίκης (1983-1984, 26-7).

Προπονητής 
Εργάσθηκε στους συλλόγους FK IM Rakovica (1986-1988), FK Smederevo (1988-1990), Jasterbac Nis (1990-1991), FK Rad (1991-1993), Αναγέννηση Γιαννιτσών (1993-1994) ,στον Ηρακλή Θεσσαλονίκης (1994-1996),
στην Ανόρθωση Famagusta (1996-2001), στην ΑΕΚ Λάρνακας (2001-2002), στον Απόλλωνα Λεμεσού (2002-2003), στη FK Zemun (2003-2004),
στον Πανσερραϊκό (2004-2006), στην κυπριακή ΑΠΟΠ Πέγειας Κινύρας (2007), στην Αναγέννηση Καρδίτσας (2008-2009), στον Ερμή Αραδίππου (2009-2010),
στον Άρη Λεμεσού και στον Πιερικό (2012-2013).

Τίτλοι 
 4 φορές βραβεύθηκε σαν "προπονητής της χρονιάς" (1997-2000)
 4 Πρωταθλήματα Α΄κατηγορίας ΚΟΠ (1997-2000)
 1 Πρωτάθλημα Β΄κατηγορίας (2011)
 1 Κύπελλο ΚΟΠ (1998)
 3 Σούπερ Καπ ΚΟΠ (1998-2000)

Πηγές 
 Διεθνής αθλητική ιστοσελίδα

Σέρβοι ποδοσφαιριστές
Επιθετικοί ποδοσφαιριστές
Προπονητές ποδοσφαίρου Πιερικού
Ποδοσφαιριστές Ηρακλή Θεσσαλονίκης
Σέρβοι προπονητές ποδοσφαίρου
Προπονητές ποδοσφαίρου Ηρακλή Θεσσαλονίκης
Προπονητές ποδοσφαίρου ΦΚ Ραντ Βελιγραδίου
Ποδοσφαιριστές ΦΚ Ραντνίτσκι Νις
Ξένοι ποδοσφαιριστές στην Ελλάδα
Καστρί Αττικής

Το Καστρί είναι τοποθεσία και οικισμός στα βόρεια προάστια της Αθήνας που βρίσκεται μεταξύ Εκάλης, Πολιτείας και Νέας Ερυθραίας. Η περιοχή ανήκε διοικητικά στην κοινότητα Κηφισιάς μέχρι το 1934, χρονιά που υπήχθη στην κοινότητα Νέας Ερυθραίας. Το 1937 όμως πέρασε ξανά στην κοινότητα Κηφισιάς. Το 1948 πέρασε εκ νέου στην κοινότητα Νέας Ερυθραίας. Το 1951 η περιοχή αναγνωρίστηκε επίσημα ως οικισμός του Δήμου Κηφισιάς. Το 1960 ο οικισμός καταργήθηκε και προσαρτήθηκε στη Νέα Ερυθραία. Σήμερα υπάγεται πλέον στον ενιαίο καλλικρατικό Δήμο Κηφισιάς, που απορρόφησε την Εκάλη και τη Νέα Ερυθραία από το 2010.

Στο Καστρί διαμένουν πολλοί πρώην και νυν πολιτικοί, γνωστοί καλλιτέχνες και επιχειρηματίες σε κατοικίες υψηλού επιπέδου. Απέκτησε ιδιαίτερη φήμη ως τόπος κατοικίας του Γεωργίου Παπανδρέου. Ο Γέρος της Δημοκρατίας στις αρχές της δεκαετίας του 1930 αγόρασε μία μεγάλη έκταση στην οποία οικοδόμησε την γνωστή βίλα Γαλήνη στην οποία ζούσε, ενώ αργότερα στο συγκρότημα Παπανδρέου προστέθηκαν και άλλα οικήματα και μεζονέτες γύρω από τη βίλα. Σήμερα σε ένα από αυτά τα οικήματα πέριξ της βίλας ζει ο πρώην πρωθυπουργός Γιώργος Παπανδρέου, ενώ σε μία μεζονέτα η αδελφή του Σοφία. Η ίδια η βίλα Γαλήνη έχει ανακηρυχθεί από το υπουργείο Πολιτισμού ακίνητο μεγάλης ιστορικής αξίας.

Tο 2014 μεγάλο δημοσιογραφικό ενδιαφέρον προκάλεσε το γεγονός ότι η Σοφία Παπανδρέου νοίκιασε μία από τις μεζονέτες στον Πρίγκιπα Νικόλαο, γιο του τέως βασιλιά Κωνσταντίνου

Ιστορικά γεγονότα
Στην βίλα Γαλήνη φιλοξενήθηκε το Υπουργικό Συμβούλιο κατά τη διάρκεια των Δεκεμβριανών. Τότε μάλιστα μέλη της ΟΠΛΑ προσπάθησαν να εισβάλουν στο σπίτι με χειροβομβίδα, αλλά απέτυχαν λόγω της αντίδρασης της ισχυρής αστυνομικής φρουράς.

Στο Καστρί φιλοξενήθηκαν κατά καιρούς πολλοί διάσημοι παγκόσμιοι ηγέτες, όπως ο Ουίνστον Τσώρτσιλ, ο Φρανσουά Μιτεράν κ.ά.

Πηγές

Δήμος Κηφισιάς
Σέγρε

Ο Σέγρε (Segre στα ισπανικά και τα καταλανικά, από τα λατινικά Sicoris Flumen) είναι ένας ποταμός της Ισπανίας. Είναι ο μεγαλύτερος παραπόταμος του Έβρου, μήκους 265 χιλιομέτρων και διατρέχει αποκλειστικά την Καταλονία. 

Πηγάζει στο Πικ ντε Σέγρε (Pic de Segre) στην περιοχή της Άνω Σερδάνια και καταλήγει στον Έβρο στην Μεκινένσα αφού δεχτεί λίγο πιο πριν τα νερά του έταιρου μεγάλου ποταμού της περιοχής, Σίνκα. Ιστορικά αποτέλεσε σημαντικό άξονα επικοινωνίας και διαμόρφωσης των αστικών πυρήνων από την εποχή των Ιλεργετών μέχρι και σήμερα. Γνωστή είναι και η περιεκτικότητα των υδάτων του σε χρυσό, γεγονός που αποτυπώνεται σε αναφορές των μουσουλμάνου Ιμπν Χαζμ «Κανένα ντυρχάμ ή δηνάριο δεν μπορεί να θεωρηθεί αξίας αν δεν έχει χρυσό από το ποτάμι της Λάριδα»  και στην παρουσία σήμερα του Μουσείου του Χρυσού του Σέγρε στο Μπαλαγέ.

Εξυπηρετεί τις αδρευτικές ανάγκες της πολύ εύφορης βορειοανατολικής κοιλάδας του Έβρου μέσω δύο μεγάλων καναλιών και αρκετών μικρότερων. Το παλαιότερο είναι το κανάλι του Ουρζέλ (Canal d'Urgell), αποτέλεσμα πολλών αδρευτικών προσπαθειών ήδη από τα χρόνια του Μεσαίωνα ενώ το κανάλι Σεγάρα - Γκαρίγες (Canal Segarra-Garrigues) ολοκληρώθηκε το 2009. Και τα δύο αδρεύουν τις περιοχές της Νογέρα, Σεγάρα, Κάμπος του Ουρζέλ, Ουρζέλ, Σεγριά και Γκαρίγες.

Αναφορές και πηγές

 http://enciclopedia.cat/enciclop%C3%A8dies/gran-enciclop%C3%A8dia-catalana/EC-GEC-0061680.xml?s.q=segre

Ποταμοί της Ισπανίας
Γεωγραφία της Καταλωνίας
Σίνκα

Ο Σίνκα ή Θίνκα (Cinca στα ισπανικά και τα καταλανικά, a Zinca στα αραγωνικά) είναι ένας ποταμός της Ισπανίας μήκους 170 χιλιομέτρων που διατρέχει κυρίως την Αραγωνία. Πηγάζει στο Εθνικό πάρκο της Ορδέσα και του Μόντε Περδίδο στα Πυρηναία και καταλήγει στον ποταμό Σέγρε λίγο πριν την ένωσή του με τον Έβρο.

Πηγές
 http://enciclopedia.cat/enciclop%C3%A8dies/gran-enciclop%C3%A8dia-catalana/EC-GEC-0017792.xml?s.q=cinca#.U3CHzHaHXng

Ποταμοί της Ισπανίας
Δήμητρα Παπαδήμα

Η Δήμητρα Παπαδήμα (Αθήνα, 24 Σεπτεμβρίου 1963-) είναι Ελληνίδα ηθοποιός και συγγραφέας.

Προσωπική ζωή 
Από το 1992 είναι ζευγάρι με τον επίσης ηθοποιό Γιάννη Μποσταντζόγλου και έχουν αποκτήσει μια κόρη, την Θαλασσινή (γενν. 1995).

Φιλμογραφία

Τηλεόραση

Κινηματογράφος

Θέατρο

Πηγές 
 Ιστοσελίδα για την 7η Τέχνη και τα θεάματα

Παραπομπές 

Έλληνες συγγραφείς
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
ΣΚ Σαλγκέιρος

Η ΣΚ Σαλγκέιρος είναι ένα αθλητικός σύλλογος από το Πόρτο, Πορτογαλία. Ιδρύθηκε στις 8 Δεκεμβρίου 1911. Ο σύλλογος διαθέτει τμήματα ποδοσφαίου, υδατοσφαίρισης, χειροσφαίρισης και στίβου. Η ποδοσφαιρική ομάδα έχει κατακτήσει 2 φορές τη Segunda Divisão (1956-57, 1989-90). Το τμήμα υδατοσφαίρισης των γυναικών έχει κατακτήσει 2 φορές το Εθνικό Πρωτάθλημα Πορτογαλίας τις περιόδους 2008–09 και 2009–10.

Εξωτερικοί σύνδεσμοι
Επίσημη ιστοσελίδα

Ιδρύσεις αθλητικών συλλόγων το 1911
Ποδοσφαιρικές ομάδες Πορτογαλίας
Ιδρύσεις ποδοσφαιρικών ομάδων το 1911
Καραϊβική Ολλανδία

Νησιά ΒΕΣ (BES) ή Καραϊβική Ολλανδία (ολλανδικά: BES-eilanden ή Caribisch Nederland) ονομάζονται τα νησιά Μποναίρ, Άγιος Ευστάθιος και Σάμπα. Τα τρία αυτά νησιά είναι ειδικοί δήμοι της Ολλανδίας οι οποίοι βρίσκονται στην Καραϊβική. Αν και είναι μέρος της Ολλανδίας, οι ειδικοί αυτοί δήμοι θα παραμείνουν υπερπόντια εδάφη της Ευρωπαϊκής Ένωσης, τουλάχιστον μέχρι το 2015. Η νήσος Μποναίρ (συμπεριλαμβανομένης και της νησίδας Κλάιν Μποναίρ) βρίσκεται ανατολικά της Αρούμπας και του Κουρασάο, βόρεια των ακτών της Βενεζουέλας, ενώ ο Άγιος Ευστάθιος και η Σάμπα βρίσκονται νότια του Αγίου Μαρτίνου και βορειοδυτικά του Αγίου Χριστοφόρου και Νέβις.

Τα τρία αυτά νησιά έγιναν ειδικοί δήμοι της Ολλανδίας μετά τη διάλυση των Ολλανδικών Αντιλλών στις 10 Οκτωβρίου του 2010, ενώ την ίδια στιγμή τα νησιά Κουρασάο και Άγιος Μαρτίνος (το ολλανδικό τμήμα) αυτονομήθηκαν και έγιναν συστατικές χώρες εντός του Βασιλείου των Κάτω Χωρών. Έτσι ενώ ο όρος νησιά ΒΕΣ ή Καραϊβική Ολλανδία περιλαμβάνει μόνο τα τρία νησιά που είναι ειδικοί δήμοι της Ολλανδίας, ο όρος Ολλανδική Καραϊβική περιλαμβάνει όλα τα νησιά της Καραϊβικής εντός του Βασιλείου των Κάτω Χωρών δηλαδή τα τρία νησιά ΒΕΣ μαζί με την Αρούμπα, το Κουρασάο και τον Άγιο Μαρτίνο. Τα νησιά ΒΕΣ έχουν συνολικό πληθυσμό 27.726 κατοίκους, σύμφωνα με επίσημη εκτίμηση για το 2022 και συνολική έκταση 328 τετραγωνικά χιλιόμετρα.

Παραπομπές

Εξωτερικοί σύνδεσμοι
 

Νησιά της Καραϊβικής
Γεωγραφία της Ολλανδίας
Μαξίμ Ματβέγεφ

Ο Μαξίμ Αλεξάντροβιτς Ματβέγεφ (Ρώσικα: Макси́м Алекса́ндрович Матве́ев, γεννημένος 22 Ιουλίου 1982), είναι Ρώσος ηθοποιός του θεάτρου και της τηλεόρασης.

Βιογραφία
Ο Μαξίμ Ματβέγεφ γεννήθηκε στις 22 Ιουλίου του 1982, στο Σβέτλι της Ρωσίας. Το 1999 ο Μαξίμ αποφοίτησε από το γυμνάσιο, με ασημένιο μετάλιο. Κατά το σχολικό έτος σκεφτόταν να περάσει στην ιατρική σχολή, αλλά άλλαξε γνώμη και μπήκε στο Τμήμα Νομικής, ύστερα μπήκε στο τμήμα θεάτρου. Ο Μαξίμ έδωσε εξετάσεις στη νομική σχολή και στη θεατρική σχολή, περνώντας με επιτυχία και στις δύο. Το 2002 ο Μαξίμ αποφοίτησε από το Κρατικό Ωδείο και από τότε πρωταγωνιστούσε σε πολλές παραστάσεις και κινηματογραφικά φιλμ. Ο Μαξίμ εκτός από τον κινηματογράφο είναι γνωστός και για το φιλανθρωπικό του έργο, που κάνει σε νοσοκομεία της Ρωσίας.

Προσωπική Ζωή

Το 2008 ο Μαξίμ παντρέυτηκε με την Λετονή-Ρωσίδα ηθοποιό Γιάννα Σέξτι, αλλά χώρισαν. Το 2010 παντρεύτηκε την Ρωσίδα ηθοποιό Γελιζαβέτα Μπογιάρσκαγια.

Στοιχεία
 Σύζυγος: Γελιζαβέτα Μπογιάρσκαγια
 Μάτια: γκριζοπράσινα
 Μαλλιά: ξανθό σκούρο
 Ζώδιο: Λέων
 Περιγραφή: Ευρωπαίος Ρώσος
 Ύψος: 1,87
 Συμπρωταγωνιστές: Γελιζαβέτα Μπογιάρσκαγια, Οξάνα Ακίνσινα, Σβετλάνα Ιβανόβα, Γεγκόρ Μπερόγεφ, Κονσταντίν Κρούκοφ, Γιούλια Σνιγκίρ, Πιότρ Φιόντοροφ, Βασίλι Στεπάνοφ, Γεκατερίνα Βιλκόβα

Φιλμογραφία

Παραπομπές

Εξωτερικοί σύνδεσμοι

 Ο Μαξίμ Ματβέγεφ στη Ρωσική Βικιπαίδεια
 Ο Μαξίμ Ματβέγεφ  στο Ρωσικό site Talent Agency
 Ο ΜαξίμΜατβέγεφ  στο IMDB
 Ο Μαξίμ Ματβέγεφ  στο Ρωσικό site Кинопоиск.ru
 Ο Μαξίμ Ματβέγεφ  στο Ρωσικό site Kinomania.ru

Ρώσοι ηθοποιοί
Παλαιό Καθεστώς

Αυτό το λήμμα αφορά τις διοικητικές, δικαστικές και εκκλησιαστικές δομές του Βασιλείου της Γαλλίας στην προεπαναστατική περίοδο. Για μια γενική ιστορία της Γαλλία σε αυτή την περίοδο, δείτε Πρώιμη σύγχρονη Γαλλία. Για την πολιτική ιστορία της Γαλλίας σε αυτή την περίοδο δείτε Βασίλειο της Γαλλίας.

Το Παλαιό Καθεστώς (γαλλικά: Ancien Régime, ) ήταν το μοναρχικό, αριστοκρατικό, κοινωνικό και πολιτικό σύστημα εγκαθιδρυμένο στο Βασίλειο της Γαλλίας περίπου από τον 15ο αιώνα μέχρι τον ύστερο 18ο αιώνα (πρώιμη νεότερη Γαλλία) υπό τις δυναστείες των ύστερων Βαλουά και των Βουρβόνων. Οι διοικητικές και κοινωνικές δομές του Ancien Régime ήταν αποτέλεσμα ετών δόμησης του κράτους, νομοθετικών πράξεων (όπως το Ordinance of Villers-Cotterêts), εσωτερικών συγκρούσεων και εμφύλιων πολέμων, αλλά παρέμειναν ένα συγκεχυμένο αμάλγαμα τοπικών προνομίων και ιστορικών διαφορών έως ότου η Γαλλική Επανάσταση τερμάτισε αυτό το σύστημα.

Μεγάλο μέρος του μεσαιωνικού πολιτικού συγκεντρωτισμού της Γαλλίας είχε χαθεί στον Εκατονταετή Πόλεμο, και οι προσπάθειες της Δυναστείας των Βαλουά να επανακτήσουν τον έλεγχο των διασπαρμένων πολιτικών κέντρων της χώρας εμποδίζονταν από τους Θρησκευτικούς Πολέμους. Μεγάλο μέρος των βασιλειών του Ερρίκου Δ', του Λουδοβίκου ΙΓ' και των πρώτων χρόνων του Λουδοβίκου ΙΔ' είχαν επικεντρωθεί στην διοικητική συγκέντρωση. Παρόλα αυτά, η έννοια της "απόλυτης μοναρχίας" (που χαρακτηρίζεται από το δικαίωμα του βασιλιά να εκδίδει και τις προσπάθειες των βασιλέων να δημιουργήσουν ένα κεντρικό κράτος, η Γαλλία του Ancien Régime παρέμεινε μια χώρα με συστηματικές ανωμαλίες: οι διοικητικές (περιλαμβανομένης της φορολόγησης), νομικές, δικαστικές και εκκλησιαστικές διαιρέσεις και προνόμια συχνά αλληλοεπικαλύπτονταν, ενώ οι Γάλλοι ευγενείς αγωνίζονταν να διατηρήσουν τα δικαιώματα τους σε θέματα τοπικής αυτοδιοίκησης και δικαιοσύνης και ισχυρές εσωτερικές συγκρούσεις (όπως η Fronde) εναντιώθηκαν σε αυτόν τον συγκεντρωτισμό.

Παραπομπές

Περαιτέρω μελέτη
 

Ιστορία της Γαλλίας
Καπναποθήκη Οθωμανικού Μονοπωλίου «Ρεζή»

Η Καπναποθήκη Οθωμανικού Μονοπωλίου «Ρεζή» είναι βιομηχανικό κτήριο το οποίο χρονολογείται από τα τέλη του 19ου αιώνα και βρίσκεται στο οικοδομικό τετράγωνο μεταξύ των οδών Καπνεργατών, Παύλου Μελά και Αναξάρχου (δίπλα από τα σημερινά ΚΤΕΛ της Ξάνθης) στην Ξάνθη. Η Ξάνθη τέλος 19ου και αρχές 20ου αιώνα ήταν μεγάλο καπνοπαραγωγικό κέντρο και στην ίδια την περιοχή διατηρούνται μέχρι σήμερα διάφορα κτήρια τα οποία σχετίζονται με την επεξεργασία καπνού. Η καπναποθήκη έχει σχήμα Π με εξωτερικές λιθόκτιστες τοιχοποιίες και πατώματα και στέγες από ξύλο. Σήμερα διατηρείται σε μέτρια κατάσταση.

Ιστορία
Το κτήριο ανοικοδομήθηκε τέλη 19ου αιώνα (ίσως το 1890) από το Οθωμανικό Μονοπώλιο Καπνού Régie Co Intéressée des Tabacs de l' Empire Ottoman γνωστό και ως Ρεζή το οποίο είχε την έδρα στην Κωνσταντινούπολη και ιδρύθηκε το 1884. Στο κτήριο αυτό στεγάστηκε Οθωμανικό Μονοπώλιο Καπνού μέχρι το 1912 όταν η πόλη καταλήφθηκε από τους Βουλγάρους. Αργότερα χρησιμοποιήθηκε από τον Ελληνικό Οργανισμό Καπνού, τη Νομαρχία Ξάνθης και το Δημοκρίτειο Πανεπιστήμιο Θράκης. Σήμερα χρησιμοποιείται από τον Δήμο Ξάνθης για πολιτιστικές εκδηλώσεις ενώ από το 2002 η βόρεια πτέρυγα παραχωρήθηκε στο Ίδρυμα Θρακικής Τέχνης και Παράδοσης.

Παραπομπές

Βιβλιογραφία
 

Οθωμανική αρχιτεκτονική στην Ελλάδα
Ξάνθη
Ορβιέτο

To Ορβιέτο (ιταλ. Orvieto, λατ. Urbs Vetus) είναι πόλη και δήμος στην νοτιοδυτική Ούμπρια, στην κεντρική Ιταλία. Έχει νόμιμο πληθυσμό 20.966 κατοίκους (Νοέμβριος 2013). Βρίσκεται στην κορυφή ενός απότομου ηφαιστειακού υψώματος, το οποίο αποτελείται από τόφφο.

Στην περιοχή της σύγχρονης πόλης υπήρχε ετρουσκική ακρόπολη από τον 9ο αιώνα π.Χ. και λεγόταν Βέλζνα. Οι Ρωμαίοι κατάφεραν να τη κατακτήσουν το 264 π.Χ., ύστερα από πολύμηνη πολιορκία λόγω της φυσικής οχυρής θέσης της, και τη κατέστεψαν ενώ οι κάτοικοί της μετεγκαταστάθηκαν στην Μπολσένα. Στους ρωμαϊκούς χρόνους ήταν γνωστή ως Ουρμπς Βέτους (Urbs Vetus, παλαιά πόλη). Η πόλη κατοικήθηκε ξανά τον Μεσαίωνα. Τον 11ο αιώνα το Ορβιέτο έγινε πόλη-κράτος και άρχισε η ανοικοδόμηση της πόλης. Καθώς βρισκόταν στο δρόμο που ένωνε τη Φλωρεντία με τη Ρώμη, αναπτύχθηκε και στο τέλος του 13ο αιώνα είχε 30.000 κατοίκους. Το Ορβιέτο εξαιτίας της επιδημίας πανώλης και της διαμάχης ανάμεσα σε Γουέλφους και Γιβελλίνους αποδυναμώθηκε και το 1354 η πόλη κατακτήθηκε από το καρδινάλιο Αλμπόρνοζ και ενσωματώθηκε στα Παπικά Κράτη. Οριστήκε έδρα της πέμπτης επαρχίας του κράτους. Το 1860 ενσωματώθηκε στην Ιταλία.

Το πιο γνωστό αξιοθέατο της πόλης είναι ο γοτθικός-ρωμανικός καθεδρικός ναός του Ορβιέτο. Η κατασκευή του άρχισε το 1290 και ολοκληρώθηκε το 1320 και η πρόσοψή του είναι διακοσμημένη με μάρμαρο και μωσαϊκά. Άλλα αξιοθεάτα του Ορβιέτο είναι το Πότσο ντι Σαν Πατρίτσιο (1527-1537), ένα πηγάδι βάθους 62 μέτρων και με διπλή ελικωτή σκάλα, το Παλάτι του Πάπα, το Παλάτσο ντελ Καπιτάνο ντελ Πόπολο και το οχυρό Αλμπόρνοζ. Η πόλη είναι γνωστή για το λευκό ξηρό κρασί της.

Παραπομπές

Εξωτερικοί σύνδεσμοι 

 

Πόλεις της Ούμπρια
Ετρούσκοι
Νόρμα Σίρερ

Η Νόρμα Σίρερ (αγγλ. Edith Norma Shearer, 11 Αυγούστου 1902 – 12 Ιουνίου 1983) ήταν Καναδή ηθοποιός του κινηματογράφου βραβευμένη με Όσκαρ Α' Γυναικείου Ρόλου για την ταινία Μετά το διαζύγιο (The Divorcee). Η ηθοποιός, που ανήκε στο ενεργητικό της εταιρείας Metro-Goldwyn-Mayer, αποσύρθηκε από τα κινηματογραφικά δρώμενα το 1942 και εμφανίστηκε σε μερικές από τις δημοφιλέστερες παραγωγές της δεκαετίας του 1930 όπως Ελεύθερες Ψυχές (A Free Soul, 1931), Όταν ξυπνά το παρελθόν (Smilin' Through, 1932), Μις Μπάρετ (The Barretts of Wimpole Street, 1934), Ρωμαίος και Ιουλιέτα (Romeo and Juliet, 1936), Μαρία Αντουανέτα, η τραγική Βασίλισσα (Marie Antoinette, 1938) και Γυναίκες (The Women, 1939). Υπήρξε παντρεμένη με τον Έρβιν Θάλμπεργκ, που ήταν ο μεγαλύτερος παραγωγός της εταιρίας Metro-Goldwyn-Mayer κατά τη δεκαετία του 1930.

Παραπομπές

Εξωτερικοί σύνδεσμοι
 Νόρμα Σίρερ, σελίδα στον ιστότοπο Cine.gr .

Βραβευμένες με Όσκαρ Α' Γυναικείου Ρόλου
Αμερικανίδες ηθοποιοί βωβών ταινιών
Αμερικανίδες ηθοποιοί κινηματογράφου
Αμερικανίδες μοντέλα
Καναδοί μοντέλα
Καναδές ηθοποιοί κινηματογράφου
Καναδές ηθοποιοί βωβών ταινιών
Τζέιν Γουάιμαν

Η Τζέιν Γουάιμαν (αγγλ. Jane Wyman), (5 Ιανουαρίου 1917 - 10 Σεπτεμβρίου 2007) ήταν Αμερικανίδα ηθοποιός του κινηματογράφου και της τηλεόρασης βραβευμένη με Όσκαρ Α' Γυναικείου Ρόλου για την ταινία του 1948 Σιωπηλή τραγωδία (Johnny Belinda), όπου ερμήνευσε το ρόλο μιας κωφάλαλης νέας που πέφτει θύμα βιασμού. Η ηθοποιός που ξεκίνησε την καριέρα της κατά τη δεκαετία του '30 είναι γνωστή για τη συμμετοχή της στις ταινίες: Το Χαμένο Σαββατοκύριακο (The Lost Weekend, 1945), Θρύλοι του Δάσους (The Yearling, 1946), Πονεμένο Ρομάντζο (Stage Fright, 1950), Το Γαλάζιο Πέπλο (The Blue Veil, 1951), Το Υπέροχο Μυστικό (The Magnificient Obsession, 1954) και Όλα Όσα Επιτρέπουν οι Ουρανοί (All that Heaven Allows, 1955). Κατά τη δεκαετία του '80 η Γουάιμαν πρωταγωνίστησε στη δραματική σειρά Φάλκον Κρεστ (Falcon Crest) υποδυόμενη την Άντζελα Τσάνινγκ, ρόλο που της χάρισε την τρίτη της Χρυσή Σφαίρα. 

Η Γουάιμαν υπήρξε παντρεμένη τέσσερις φορές. Ο δεύτερός της γάμος ήταν με τον μελλοντικό πρόεδρο των Η.Π.Α. Ρόναλντ Ρέιγκαν, ενώ ο τρίτος και ο τέταρτός της γάμος ήταν με τον ίδιο άνδρα.

Παραπομπές

Εξωτερικοί σύνδεσμοι 
 Τζέιν Γουάιμαν , σελίδα στον ιστότοπο Cine.gr .

Βραβευμένες με Όσκαρ Α' Γυναικείου Ρόλου
Βραβευμένες με Χρυσή Σφαίρα Καλύτερης Ηθοποιού (Δραματικές ταινίες)
Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Ρούι Λόπεθ ντε Σεγούρα

Ο Ροδρίγο (Ρούι) Λόπεθ ντε Σεγούρα (ισπανικά: Rodrigo (Ruy) López de Segura, περ. 1530 – περ. 1580) ήταν Ισπανός ιερέας και αργότερα επίσκοπος της Σεγούρα, του οποίου το βιβλίο «Libro de la invención liberal y arte del juego del Axedrez», που έγραψε το 1561, ήταν ένα από τα πρώτα θεωρητικά βιβλία για το σύγχρονο σκάκι στην Ευρώπη, λίγο μετά το βιβλίο που είχε γράψει ο Πέδρο Νταμιάνο το 1512.

Βιογραφικά στοιχεία 

Ο Ρούι Λόπεθ γεννήθηκε σε ένα χωριό (που ονομάζεται Zafra) κοντά στην Μπαδαχόθ και ήταν πιθανώς εβραϊκής καταγωγής (Κονβέρσο). Πήγε στην Σαλαμάνκα για τις σπουδές του και στη συνέχεια εγκαταστάθηκε εκεί.

Θεωρήθηκε ως ο ισχυρότερος σκακιστής στον κόσμο το 1559, και πήρε μια θέση ανάμεσα στους ανεπίσημους παγκόσμιους πρωταθλητές σκακιού, μιας και δεν υπήρχε επίσημος τίτλος την εποχή εκείνη. Διατήρησε την φήμη αυτή του παγκοσμίου πρωταθλητή μέχρι το 1575, καθώς την περίοδο 1574–1575 κατά το πρώτο γνωστό Διεθνές Τουρνουά Σκακιού, που πραγματοποιήθηκε μετά από πρόσκληση του βασιλιά Φιλίππου Β΄ της Ισπανίας, στη Βασιλική Αυλή της Ισπανίας στο Ελ Εσκοριάλ, κοντά στη Μαδρίτη, έχασε από τον Λεονάρντο ντα Κούτρι, έναν δικηγόρο της Καλαβρίας, καθώς και τον Πάολο Μπόι, και τελικά κατατάχθηκε τρίτος μπροστά από τον Αλφόνσο Κερόν που τερμάτισε τέταρτος και τελευταίος.

Ο Ρούι Λόπεθ πέθανε λίγα χρόνια αργότερα, γύρω στο 1580.

Συνεισφορές στο σκάκι 
Κάποια ανοίγματα στο σκάκι πήραν το όνομα του Λόπεθ (ή συχνά το παραφρασμένο Λοπέζ), όπως το γνωστό Άνοιγμα Ρούι Λοπέζ (σε αλγεβρική σκακιστική γραφή):
1.ε4 ε5 2.Ιζ3 Ιγ6 3.Αβ5

Πολύ γνωστή είναι επίσης η βαριάντα "Λοπέζ" της Ρωσικής άμυνας:
1.ε4 ε5 2.Ιζ3 Ιζ6 3.Ι:ε5 Βε7

Παραπομπές

Πηγές 
 
 
Ρούι Λόπεθ ντε Σεγούρα, ο πρώτος πρωταθλητής

Εξωτερικοί σύνδεσμοι 
 

Ρωμαιοκαθολικοί ιερείς
Ισπανοί σκακιστές
Εβραίοι
Τζοβάνι Λεονάρντο ντι Μπόνα

Ο Τζοβάνι Λεονάρντο ντι Μπόνα ή Τζοβάνι Λεονάρντο ντα Κούτρι (ιταλικά: Giovanni Leonardo di Bona ή Giovanni Leonardo da Cutri, 1542 – 1587), είναι επίσης γνωστός και ως Il Puttino (που σημαίνει μικρό παιδί), ήταν Ιταλός δικηγόρος και γκρανμαίτρ στο σκάκι.

Βιογραφικά στοιχεία 
Ο Τζοβάνι Λεονάρντο γεννήθηκε στον Κρότωνα της Καλαβρίας. Σπούδασε νομικά στη Ρώμη. Το 1560, έχασε το σκακιστικό ματς εναντίον του Ρούι Λόπεθ στη Ρώμη. Την περίοδο 1566–1572, ταξίδεψε και έπαιξε σκάκι στην Ρώμη, Γένοβα, Μασσαλία και Μπαρτσελόνα. Είχε παίξει πολλές φορές εναντίον του Πάολο Μπόι στην Ιταλία και οι δύο σκακιστές είχαν θεωρηθεί ως ίσοι σε ισχύ.

Ο Τζοβάνι Λεονάρντο κέρδισε το πρώτο γνωστό διεθνές τουρνουά σκακιού στην ιστορία στην Μαδρίτη το 1575, ως εκ τούτου, έγινε ο ισχυρότερος σκακιστής της εποχής. Μετά την επιτυχία του στην Αυλή του Φιλίππου Β΄ της Ισπανίας, ο Λεονάρντο και ο Πάολο Μπόι, ταξίδεψαν, αν και χωριστά, για την Λισαβόνα, όπου δοκίμασαν την σκακιστική τους ικανότητα εναντίον του Ιλ Μόρο, τον περίφημο πρωταθλητή σκακιού του βασιλείου του Δον Σεμπάστιαν της Πορτογαλίας. Και οι δύο τους πέτυχαν και πάλι νίκη εναντίον του Ιλ Μόρο, πρώτος ο Τζοβάνι Λεονάρντο και σύντομα ακολούθησε και ο Πάολο Μπόι.

Ο βασιλιάς Δον Σεμπάστιαν ήταν παρ' όλα αυτά γενναιόδωρος στις ανταμοιβές του. Έτσι μετά από αυτό το θρίαμβο του Τζοβάνι Λεονάρντο, ο βασιλιάς τον ανακήρυξε "Ιππότη περιπλανητή" (Il Cavaliere errante). Ο Τζιοβάνι Λεονάρντο άφησε στη συνέχεια την Πορτογαλία για να επιστρέψει στην Ιταλία. Εγκαταστάθηκε στην Νάπολη, όπου έγινε γκρανμαίτρ στο σκάκι.

Πέθανε το 1587 στο Μπιζινιάνο.

Σημειώσεις

Εξωτερικοί σύνδεσμοι 
 
 Biography 

Ιταλοί δικηγόροι
Ιταλοί σκακιστές
Ακαδημία Τεχνών Ούμεο

Η Ακαδημία Τεχνών Ούμεο (σουηδικά: Konsthögskolan vid Umeå universitet) είναι μια σχολή καλών τεχνών στο Πανεπιστήμιο Ούμεο στη Σουηδία. Ιδρύθηκε το 1987 σε ένα πρώην βιομηχανικό κτήριο δίπλα στον ποταμό Ούμαν.

Παραπομπές

Σύνδεσμοι
 Επίσημη ιστοσελίδα Ακαδημίας Τεχνών Ούμεο 

Ούμεο
Τερ

Ο Τερ (στα καταλανικά και τα ισπανικά, Ter) είναι ένας ποταμός της Ισπανίας που διατρέχει αποκλειστικά την επαρχία της Ζιρόνα στην Καταλονία. Γεννιέται στο Ουλντετέ των Πυρηναίων και αφού διατρέξει τις επαρχίες του Ριπόλ, Οζόνα, Σέλβα, Ζιρονές (όπου περνάει μέσα από την ίδια την πόλη της Ζιρόνα) και Κάτω Ενπορδά καταλήγει στη Μεσόγειο. Έχει μήκος 208 χιλιόμετρα. Είναι ενταγμένος στο σύστημα ύδρευσης Τερ-Λιοβρεγάτ που ευθύνεται για την ύδρευση των δύο πιο αστικοποιημένων εκτάσεων της Καταλονίας που εκτείνεται από τη Βαρκελώνη μέχρι τη Ζιρόνα και περιλαμβάνει περίπου 5,5 εκατομμύρια κατοίκους.

Πηγές 
 «Riu Ter» στην Καταλανική εγκυκλοπαίδεια, ανακτήθηκε 12/05/2014
 El Aigua a Catalunya. έκδοση της Agéncia Catalana de l'Aigua και της Ζενεραλιτάτ της Καταλονίας. Ιούνιος 2008.

Ποταμοί της Ισπανίας
Γεωγραφία της Καταλονίας
Λιοβρεγάτ

Ο Λιοβρεγάτ () είναι ποταμός της Ισπανίας που διασχίζει αποκλειστικά την επαρχία της Βαρκελώνης στην Καταλονία. Πηγάζει στα Προπυρηναία για να καταλήξει μετά από 175 χιλιόμετρα στην Μεσόγειο στο Πρατ ντε Λιοβρεγάτ, μερικά χιλιόμετρα νοτιοδυτικά της Βαρκελώνης.

Πηγές
http://enciclopedia.cat/enciclop%C3%A8dies/gran-enciclop%C3%A8dia-catalana/EC-GEC-0037898.xml?s.q=Llobregat#.U3CQNHaHXng, ανακτήθηκε στις 12/05/2014

Εξωτερικοί σύνδεσμο ι

 Το πάρκο του ποταμού Λιοβρεγάτ 

Ποταμοί της Ισπανίας
Γεωγραφία της Καταλονίας
Φρανκολί

Ο Φρανκολί (Francolí στα καταλανικά) είναι ένας ποταμός της Ισπανίας που διασχίζει αποκλειστικά την επαρχία της Ταραγόνα στην Καταλονία. Πηγάζει στη λεκάνη του Μπαρβερά για να καταλήξει μετά από 85 χιλιόμετρα στην Μεσόγειο στο λιμάνι της Ταραγόνα.

Πηγές
http://www.enciclopedia.cat/enciclop%C3%A8dies/gran-enciclop%C3%A8dia-catalana/EC-GEC-0028069.xml?s.q=Francoli#.U3CVOnaHXng, ανακτήθηκε στις 12/05/2014

Εξωτερικοί Σύνδεσμοι
 Ιστότοπος αφιερωμένος στον ποταμό Φρανκολί

Ποταμοί της Ισπανίας
Γεωγραφία της Καταλονίας
Dead Winter Dead

{{Infobox Album
| Όνομα  = Dead Winter Dead
| Είδος  = Στούντιο άλμπουμ
| Καλλιτέχνης  = Savatage
| Εξώφυλλο  = Savatage - Dead Winter Dead.jpg
| Background = lavender
| Κυκλοφορία  = 24 Οκτωβρίου 1995
| Ηχογράφηση  = 1995
| Είδος_Μουσικής = Heavy Metal, Progressive Metal, Symphonic Metal
| Διάρκεια  = 52:06
| Δισκογραφική  = Atlantic Records / WEA
| Παραγωγός  = Πωλ Ο'Νηλ, Τζον Όλιβα
| Προηγούμενο album  = Handful of Rain (1994)| Αυτό το album  = Dead Winter Dead (1995)| Επόμενο album  = The Wake of Magellan (1997)}}
Το Dead Winter Dead είναι το ένατο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Οκτώβριο του 1995 μέσω της δισκογραφικής εταιρείας "Atlantic Records". Επανεκδόθηκε στις 25 Νοεμβρίου 2002 από την "SPV/Steamhammer" με τη ακουστική εκτέλεση των "All That I Bleed" και "Sleep" και στις 1 Ιουλίου 2011 από την "Ear Music" με τις ακουστικές εκτελέσεις του "Miles Away / Follow Me" και του "When The Crowds Are Gone".Επανέκδοση του 2011
Ο δίσκος παρουσιάζει κοινό στιχουργικό περιεχόμενο σε μία ιστορία ενός αγοριού από την Σερβία και ενός κοριτσιού από μουσουλμανική οικογένεια τα οποία ερωτεύονται κατά τη διάρκεια του πολέμου της Βοσνίας.
Σε αυτό το άλμπουμ επέστρεψε ο Κρις Κάφερι στο συγκρότημα και μαζί με τον Αλ Πιτρέλλι ηχογράφησαν τις κιθάρες, ενώ τα τύμπανα ανέλαβε ο Τζεφ Πλέιτ.
Οι Savatage γνώρισαν επιτυχία με το τραγούδι "Christmas Eve (Sarajevo 12/24)" και συνέχισαν σε αυτό το είδος μουσικής σχηματίζοντας τους Trans-Siberian Orchestra, οι οποίοι επανηχογράφησαν το συγκεκριμένο κομμάτι για το πρώτο τους άλμπουμ.

Τραγούδια
1. Overture (J.Oliva, O'Neill) - 1:50
2. Sarajevo (J.Oliva, O'Neill) - 2:31
3. This is the Time (1990) (J.Oliva, O'Neill) - 5:40
4. I Am (J.Oliva, O'Neill) - 4:32
5. Starlight (J.Oliva, O'Neill) - 5:38
6. Doesn't Matter Anyway (J.Oliva, O'Neill) - 3:47
7. This Isn't What We Meant (J.Oliva, O'Neill) - 4:12
8. Mozart and Madness (J.Oliva, O'Neill) - 5:01
9. Memory (J.Oliva, O'Neill) - 1:19
10. Dead Winter Dead (J.Oliva, O'Neill) - 4:18
11. One Child (J.Oliva, O'Neill) - 5:14
12. Christmas Eve (Sarajevo 12/24) (J.Oliva, O'Neill, Kinkel) - 3:24
13. Not What You See (J.Oliva, O'Neill) - 5:02

Θέσεις τσαρτ
Dead Winter Dead (άλμπουμ)Επίσημη κυκλοφορία: 24 Οκτωβρίου 1995

Τα μέλη του συγκροτήματος 
Το "Dead Winter Dead" ηχογραφήθηκε από τους εξής μουσικούς:
 Ζακ Στίβενς - φωνητικά
 Κρις Κάφερι - κιθάρα
 Αλ Πιτρέλλι - κιθάρα
 Τζόνι Λι Μίντλτον - μπάσο
 Τζον Όλιβα - πλήκτρα, φωνητικά
 Τζεφ Πλέιτ - τύμπανα

Παραπομπές

Πηγές
 Review by Jim Gordon - The Official Savatage Homepage
 Dead Winter Dead - Savatage | Songs, Reviews, Credits, Awards | AllMusic
 Savatage - Dead Winter Dead (album review ) | Sputnikmusic
 Savatage - Dead Winter Dead - Encyclopaedia Metallum: The Metal Archives
 Savatage - Dead Winter Dead - Metal Storm

Δισκογραφία των Savatage
Άλμπουμ του 1995
Παλιό δικαστικό μέγαρο Κομοτηνής

Το  Παλιό δικαστικό μέγαρο Κομοτηνής εκτιμάται ότι χτίστηκε το 1870 από Ολλανδό αρχιτέκτονα ως Διοικητήριο της Οθωμανικής Διοίκησης της Γκιουμουρτζίνας (παλαιότερο όνομα της Κομοτηνής). Σήμερα βρίσκεται δίπλα στο νέο δικαστικό μέγαρο στο κέντρο της Κομοτηνής. Την ίδια εποχή που χτίστηκε το διοικητήριο χτίστηκε και ο Πύργος του Ρολογιού. Γραπτά αρχεία δεν σώζονται για το κτήριο αυτό γιατί κατά την αποχώρησή τους το 1944 οι Βουλγαρικές αρχές κατοχής καταστρέψανε όλα τα αρχεία. Ως αρχιτεκτονική το κτήριο έχει ανάμειξη αρχιτεκτονικών ρυθμών (εκλεκτικισμός) και θεωρείται τυπικό κτήριο Οθωμανικής διοίηκησης, παρόμοιο με κτήρια της Κωνσταντινούπολης.

Ιστορία
Το κτήριο λειτούργησε ως Διοικητήριο της Οθωμανικής Διοίκησης από το 1870 μέχρι το 1913. Την εποχή εκείνη η Γκιουμουρτζίνα (Κομοτηνή) ήταν σαντζάκι (επαρχείο) του βιλαετίου (νομαρχίας) της Αδριανούπολης. Το σαντζάκι συμπεριλάμβανε τους καζάδες (υποεπαρχίες) των σημερινών Νομών Ροδόπης, Ξάνθης αλλά και το νότιο μέρος της περιφέρειας του Χάσκοβο που σήμερα ανήκει στην Βουλγαρία. Όταν με την συνθήκη του Βουκουρεστίου (το 1913) η πόλη δόθηκε στους Βούλγαρους, στο κτήριο αυτό εγκαταστάθηκε η διοίκηση μέχρι το 1919. Μετά το 1920 με τις συνθήκες Νεϊγύ και Σεβρών η Θράκη ενσωματώνεται στο Ελληνικό κράτος και η Κομοτηνή απελευθερώνεται από την 9η Μεραρχία Σερρών με τον Παμίκο Ζυμβρακάκη. Ο Ζυμβρακάκης παραλαμβάνει την πόλη στο παλιό δικαστικό μέγαρο. Το κτήριο γίνεται η έδρα της διοίκησης Θράκης, η οποία συμπεριλαμβάνει τις επαρχίες Κομοτηνής, Σαπών και Ξάνθης. Μετά το 1922 και την συνθήκη της Λωζάνης το 1923 στο κτήριο μεταφέρονται οι δικαστικές αρχές. Το κτήριο στέγαζε τις δικαστικές αρχές μέχρι το 2004.  Σήμερα το κτήριο παραμένει αναξιοποίητο αν και έχει προταθεί να διαμορφωθεί ως το πρώτο Δικαστικό Μουσείο της Ελλάδος.

Παραπομπές

Οθωμανική αρχιτεκτονική στην Ελλάδα
Κτίρια και κατασκευές στην Κομοτηνή
Βαν Γουίλιαμς

Ο Βαν Γουίλιαμς (αγγλ. Van Williams) είναι Αμερικανός ντράμερ της heavy και thrash metal μουσικής σκηνής, γνωστός ως πρώην μέλος των Nevermore.

Βιογραφία
Ο Γουίλιαμς γεννήθηκε στη Νέα Υόρκη τον Δεκέμβριο του 1966. Ξεκίνησε να παίζει μουσική με διάφορα τοπικά συγκροτήματα, πριν μετακομίσει στο Σιάτλ το 1993.
Αφού έκανε οντισιόν για να αναλάβει τα τύμπανα των Nevermore αντικαθιστώντας τον Μαρκ Άρινγκτον, ηχογράφησε μαζί τους το ομώνυμο άλμπουμ τους, το 1995. Το συγκρότημα γνώρισε επιτυχία στους κύκλους του heavy metal κοινού με τους δίσκους "Dreaming Neon Black" (1999) και "Dead Heart In A Dead World" (2000) και κυκλοφόρησε επτά στούντιο δίσκους, ένα ΕΡ και ένα ζωντανά ηχογραφημένο άλμπουμ μέχρι το 2010. Το 2011, ο κιθαρίστας Τζεφ Λούμις και ο Γουίλιαμς έβγαλαν κοινή ανακοίνωση ότι αποχωρούν από το συγκρότημα, αφήνοντας ως μοναδικά μέλη των τραγουδιστή Γουόρελ Ντέιν και τον μπασίστα Τζιμ Σέπαρντ.
Ο Γουίλιαμς σχημάτισε τους Pure Sweet Hell με τον μπασίστα Κρις Άιχορν, τον τραγουδιστή Τζιμ Κόλσον και τον κιθαρίστα Ντιν Στέρνμπεργκ, όπου εκτός από τα τύμπανα ανέλαβε και τα φωνητικά. Το 2011 κυκλοφόρησαν το άλμπουμ "Spitting at the Stars".
Τον Ιούνιο του 2012, δημιούργησε μαζί με τον πρώην τραγουδιστή των Iced Earth, Ματ Μπάρλοου και τον κιθαρίστα Φρέντι Βιντάλες, τους Ashes of Ares. Στις 6 Σεπτεμβρίου 2013, κυκλοφόρησε ο ομώνυμος δίσκος τους με το συγκρότημα να περιοδεύει για την προώθηση του.
Ο Γουίλιαμς είναι μέλος των Armageddon από το 2012 και των Ghost Ship Octavius από το 2013. Εκτός από το μουσικό κομμάτι, έχει εκτελέσει χρέη γραφίστα δημιουργώντας το λογότυπο των Artisan για το ντέμο τους το 2003, το λογότυπο των Nevermore και το εξώφυλλο του "Like Prayers on Deaf Ears" των Shaded Enmity.

Δισκογραφία

Εξωτερικοί σύνδεσμοι 
 Van Williams (Official) | Facebook

Πηγές
 Van Williams - Encyclopaedia Metallum: The Metal Archives
 Van Williams Discography and Music at CD Universe
 jeff loomis and van williams leave nevermore - The Gauntlet

Ροκ μουσικοί
Ντράμερς
Δημήτρης Σγούρος

Ο Δημήτρης Σγούρος (γενν. 30 Αυγούστου 1969, Αθήνα) είναι Έλληνας πιανίστας του κλασικού ρεπερτορίου. Ευρέως αναγνωρισμένος για το θαυμάσιο μουσικό του ταλέντο ως παιδί, ο Σγουρός είναι ένας από τους κορυφαίους πιανίστες στον κόσμο. Ο Άρτουρ Ρούμπινσταϊν χαρακτήρισε το παίξιμό του ως ένα από τα καλύτερα που έχει ακούσει, συμπεριλαμβανομένου του εαυτού του. Ωστόσο, η εγκυρότητα αυτής της δήλωσης αμφισβητείται.

Βιογραφία 
Γιος του Σωτήρη και της Μαριάνθης, ο Σγούρος γεννήθηκε στην Αθήνα και άρχισε να λαμβάνει μαθήματα μουσικής από την ηλικία των τεσσάρων ετών. Ήδη από τα πρώτα του χρόνια χαρακτηρίστηκε ως «παιδί-θαύμα», δίνοντας το πρώτο του ρεσιτάλ όντας επτά χρονών. Στα οκτώ του εγγράφεται στο Ωδείο Αθηνών, όπου και παρακολουθεί μαθήματα πιάνου με καθηγήτρια την Μαρία Χαιρογιώργου-Σιγάρα. Μέχρι τα δώδεκά του κέρδισε αρκετούς διαγωνισμούς πιάνου, τόσο σε εθνικό όσο και σε διεθνές επίπεδο. 

Το 1982 εμφανίζεται για πρώτη φορά στο Κάρνεγκι Χολ της Νέας Υόρκης, ερμηνεύοντας το Κοντσέρτο για πιάνο και ορχήστρα αρ. 3 σε Ρε ελάσσονα, έργο 30, του Σεργκέι Ραχμάνινοφ σε σύμπραξη με την Εθνική Συμφωνική Ορχήστρα των Ηνωμένων Πολιτειών Αμερικής υπό τη διεύθυνση του Μστισλάβ Ροστροπόβιτς. Πριν κλείσει τα δεκατρία του χρόνια αποφοιτά από το ωδείο με δίπλωμα πιάνου, πρώτο βραβείο και χρυσό μετάλλιο. Συνεχίζει τις σπουδές του στη Βασιλική Ακαδημία Μουσικής του Λονδίνου και στο Πανεπιστήμιο του Μέριλαντ στην κομητεία Πρίγκιπας Γεώργιος· ως απόφοιτος της Ακαδημίας κατέκτησε την υψηλότερη βαθμολογία που απονεμήθηκε ποτέ, ενώ ταυτόχρονα έκανε μεταπτυχιακές σπουδές στα μαθηματικά στο Πανεπιστήμιο της Οξφόρδης.

Έκτοτε έχει εμφανιστεί πολλάκις σε συναυλίες και ρεσιτάλ σε ολόκληρο τον κόσμο, συμπράττοντας με καταξιωμένους μουσικούς και μαέστρους, ανάμεσα στους οποίους συγκαταλέγονται και τα ηχηρά ονόματα των Χέρμπερτ φον Κάραγιαν, Λέοναρντ Μπερνστάιν και Γιεβγκένι Σβετλάνοφ. Εξίσου αξιοσημείωτη είναι και η δισκογραφία του, έχοντας ηχογραφήσει για πολλές εταιρείες, μεταξύ αυτών και η ΕΜΙ.

Παραπομπές

Εξωτερικοί σύνδεσμοι
 Επίσημη ιστοσελίδα

Έλληνες πιανίστες
Απόφοιτοι του Ωδείου Αθηνών
Απόφοιτοι του Πανεπιστημίου της Οξφόρδης
Πρέμιερσιπ Σκωτίας

Το Πρωτάθλημα ποδοσφαίρου Σκωτίας (αγγλικά: Scottish Premiership) είναι η κορυφαία κατηγορία της Σκωτσέζικης Επαγγελματικής Φούτμπολ Λιγκ (Scottish Professional Football League), μια διοργάνωση για τους επαγγελματικούς ποδοσφαιρικούς συλλόγους στη Σκωτία. Ιδρύθηκε τον Ιούλιο του 2013, έπειτα από το σχηματισμό της Scottish Professional Football League από τη συγχώνευση της Scottish Premier League και της Scottish Football League.

Τρόπος διεξαγωγής 
Οι ομάδες λαμβάνουν τρεις βαθμούς για κάθε νίκη και ένα βαθμό για κάθε την ισοπαλία. Στις ήττες δεν λαμβάνονται βαθμοί. Οι ομάδες κατατάσσονται ανάλογα με τη συνολική βαθμολογία, τη διαφορά τερμάτων και στη συνέχεια τον αριθμό τερμάτων. Στο τέλος της κάθε περιόδου, ο σύλλογος με τους περισσότερους βαθμούς στέφεται πρωταθλητής. Αν προκύψει ισοβαθμία, η διαφορά των τερμάτων και στη συνέχεια ο αριθμός τερμάτων καθορίζει το νικητή του θεσμού.

Πρωταθλητές 

Ρέιντζερς και Σέλτικ καταλαμβάνουν την μερίδα του λέοντος στις κατακτήσεις με 55 και 52 αντίστοιχα. Κατέχουν και οι δυο το ρεκόρ συνεχόμενων κατακτήσεων με 9. Απο 2 φορές η Σέλτικ και 1 η Ρέιντζερς.

Σύνολο τίτλων

Τίτλοι ανά σύλλογο

Λογότυπο 
Το λογότυπο της διοργάνωσης έχει εξελιχθεί με το πέρασμα του χρόνου. Κύριο στοιχείο του αποτελεί ο λέων. Από την περίοδο 2015–16 εμπεριέχεται στο λογότυπο η αναγραφή «Ladbrokes Premiership», λόγο της υφιστάμενης χορηγίας του πρωταθλήματος από τη Ladbrokes.

Σημειώσεις

Παραπομπές

Εξωτερικοί σύνδεσμοι 
 Επίσημη ιστοσελίδα

Πρωταθλήματα ποδοσφαίρου ανά χώρα
Ποδοσφαιρικές διοργανώσεις Σκωτίας
Ανώτατα εθνικά ποδοσφαιρικά πρωταθλήματα
Κώστας Προύσαλης

Ο Κώστας Προύσαλης ( γεννήθηκε στη Νάουσα στις 6 Οκτωβρίου 1980) είναι Έλληνας διεθνής πετοσφαιριστής που αγωνίζεται ως πασαδόρος στον Ολυμπιακό Πειραιώς.

Καριέρα 
Ο Κώστας Προύσαλης έκανε τα πρώτα του βήματα στο χώρο της πετοσφαίρισης στις ακαδημίες του Ζαφειράκη Νάουσας, τοπική ομάδα της γενέτειράς του. Στην ομάδα της Νάουσας παρέμεινε μέχρι το 1998, οπότε και μετεγγράφη στον ΠΑΟΚ.

Στην ομάδα της Θεσσαλονίκης παρέμεινε για έξι χρόνια, χωρίς ωστόσο να καταφέρει να κατακτήσει κάποιο τίτλο. Το 2004 μεταπήδησε στην ΕΑ Πατρών. Στην ομάδα της Πάτρας παρέμεινε μέχρι το 2006.

Επόμενος σταθμός στην καριέρα του Προύσαλη ήταν ο Παναθηναϊκός, στον οποίο παρέμεινε μόλις για μία σεζόν (2006-07) καταφέρνοντας ωστόσο να κατακτήσει με το τριφύλλι ένα Κύπελλο Ελλάδας.

Την πενταετία 2007-12, ο Κώστας Προύσαλης αγωνίστηκε αποκλειστικά σε ομάδες της Θεσσαλονίκης και συγκεκριμένα στον Άρη (2007-08), στον ΠΑΟΚ (2008-09) και στον Ηρακλή (2009-12). Συνολικός απολογισμός τίτλων κατά τη διάρκεια της παρουσίας του αυτής στις ομάδες της Θεσσαλονίκης ήταν ένα πρωτάθλημα και ένα κύπελλο Ελλάδας. Και τα δύο τα κατέκτησε με τη φανέλα του Ηρακλή το 2012.

Το καλοκαίρι του 2012 αποφάσισε να αφήσει την Ελλάδα και να ταξιδέψει στη Γαλλία για λογαριασμό της Ναρμπόν, στην οποία παρέμεινε για δύο χρόνια. Τον Μάϊο του 2014, ανακοινώθηκε επίσημα η απόκτηση του Προύσαλη από τον Ολυμπιακό, με τον οποίο κατέκτησε το Λίνγκ Καπ. Από τον Ολυμπιακό αποχώρησε το καλοκαίρι του 2015.

Διεθνείς συμμετοχές 
Ο Κώστας Προύσαλης έχει πραγματοποιήσει μέχρι στιγμής 60 συμμετοχές με την Εθνική ομάδα πετοσφαίρισης της Ελλάδας.

Τίτλοι 
 1 Πρωτάθλημα Ελλάδας:
2012
 2 Κύπελλα Ελλάδας:
2007, 2012
 1 Λίνγκ Καπ Ελλάδας:
2015
 1 Σούπερ Καπ Ελλάδας:
2006

Πηγές 
 Το προφίλ του Προύσαλη στο volleyleague.gr
 Ανακοίνωσε Προύσαλη ο Ολυμπιακός
 Ο Προύσαλης θα είναι ο πασαδόρος του Ολυμπιακού

Έλληνες αθλητές της πετοσφαίρισης
Πετοσφαιριστές της εθνικής Ελλάδος
Πετοσφαιριστές ΠΑΟ
Πετοσφαιριστές ΠΑΟΚ
Πετοσφαιριστές Άρη
Πετοσφαιριστές Ηρακλή
Πετοσφαιριστές ΟΣΦΠ
Χαράλαμπος Αγγουράκης

Ο Χαράλαμπος Αγγουράκης (19 Ιανουαρίου 1951 - 12 Μαΐου 2014) ήταν ευρωβουλευτής του ΚΚΕ.

Βίος
Ο Χαράλαμπος (Μπάμπης) Αγγουράκης γεννήθηκε στις 19 Ιανουαρίου του 1951 στο Βουκουρέστι Ρουμανίας, ήταν πτυχιούχος του Τμήματος Πληροφορικής του Πολυτεχνείου της Δρέσδης (Technische Universität Dresden) (1973) και το 1978 πήρε Διδακτορικό Πληροφορικής στο Πολυτεχνείο της Δρέσδης. Διετέλεσε Βοηθός στο Τμήμα Πληροφορικής του Πολυτεχνείου Δρέσδης (1973-1978). Από το 1975 έως το 1985 ήταν μέλος του Κεντρικού Συμβουλίου της Κομμουνιστικής Νεολαίας Ελλάδας και το 1985 έγινε μέλος της Κεντρικής Επιτροπής του Κομμουνιστικού Κόμματος Ελλάδας.

Εκλέχτηκε βουλευτής του ΚΚΕ στην περιφέρεια της Α’ Αθήνας την περίοδο 1997-2000 και ευρωβουλευτής του ΚΚΕ από το 2009 έως το 2014.
Ηταν μέλος του Εθνικού Συμβουλίου της Ελληνικής Επιτροπής για τη Διεθνή Ύφεση και Ειρήνη (ΕΕΔΥΕ).
Ήταν παντρεμένος με την Γεωργία Κρέσσου και είχε δύο παιδιά, μία κόρη και έναν γιο.
Πέθανε στις 12 Μαΐου 2014 μετά από νοσηλεία στο Ωνάσειο Καρδιοχειρουργικό κέντρο Αθηνών. Είχε εισαχθεί στις 11 Μαΐου σε σοβαρή κατάσταση  με ανεύρυσμα και χειρουργήθηκε.

Παραπομπές

Πηγές
Πέθανε ο ευρωβουλευτής του ΚΚΕ Μπάμπης Αγγουράκης 
Απεβίωσε ο ευρωβουλευτής του ΚΚΕ Μπάμπης Αγγουράκης
Πέθανε ο ευρωβουλευτής του ΚΚΕ Μπάμπης Αγγουράκης
Ευρωπαϊκό Κοινοβούλιο / Ευρωβουλευτές
Σε κλίμα συγκίνησης η πολιτική κηδεία του Μπάμπη Αγγουράκη
Εγινε η πολιτική κηδεία του Μπάμπη Αγγουράκη

Ευρωβουλευτές εκλεγμένοι με το Κομμουνιστικό Κόμμα Ελλάδας
Βουλευτές εκλεγμένοι με το ΚΚΕ
Έλληνες κομμουνιστές
Βουλευτές Α' Αθηνών
Ευρωβουλευτές της Ελλάδας εκλεγμένοι την περίοδο 2009-2014
Πάολο Μπόι

Ο Πάολο Μπόι (ιταλικά: Paolo Boi, 1528 – 1598) ήταν Ιταλός σκακιστής. Θεωρείται ότι υπήρξε ένας από τους ισχυρότερους γκρανμαίτρ του 16ου αιώνα.

Βιογραφικά στοιχεία 

Ο Πάολο Μπόι γεννήθηκε στις Συρακούσες της Σικελίας και πέθανε στη Νάπολη της Νότιας Ιταλίας. Ο ιστορικός Χ.Τζ.Ρ. Μάρεϊ γράφει ότι πέθανε ενώ είχε δηλητηριαστεί από αντιπάλους του που τον ζήλευαν. Άλλες πηγές λένε ότι έπαθε ένα κρύωμα, ενώ είχε βγει για κυνήγι και στη συνέχεια πέθανε από τις επιπλοκές αυτού του κρυώματος.

Σκακιστική καριέρα 
Είχε παίξει πολλές φορές εναντίον του Τζιοβάνι Λεονάρντο ντι Μπόνα στην Ιταλία και οι δύο σκακιστές είχαν θεωρηθεί ως ίσοι σε ισχύ. Στη συνέχεια ο Πάολο Μπόι και ο Τζιοβάνι Λεονάρντο ντι Μπόνα κέρδισαν τον ισχυρότερο σκακιστή της εποχής τους, τον διάσημο Ισπανό γκρανμαίτρ Ρούι Λόπεθ, κατά το πρώτο στην ιστορία γνωστό Διεθνές Τουρνουά Σκακιού, στην Αυλή του Φιλίππου Β΄ της Ισπανίας στην Μαδρίτη, το 1575. Ως εκ τούτου, έγιναν οι ισχυρότεροι σκακιστές της εποχής. Μετά την επιτυχία τους αυτή, οι δύο σκακιστές ταξίδεψαν, αν και χωριστά, για την Λισαβόνα, όπου δοκίμασαν την σκακιστική τους ικανότητα εναντίον του Ιλ Μόρο, του περίφημου πρωταθλητή σκακιού του βασιλείου του Δον Σεμπάστιαν της Πορτογαλίας. Και οι δύο τους πέτυχαν και πάλι νίκη εναντίον του Ιλ Μόρο, πρώτος ο Τζιοβάνι Λεονάρντο ντι Μπόνα και σύντομα ακολούθησε και ο Πάολο Μπόι.

Παραπομπές

Πηγές

Εξωτερικοί σύνδεσμοι 
 

Ιταλοί σκακιστές
Σικελοί
Stormtroopers of Death

Οι Stormtroopers of Death (επίσης γνωστοί ως S.O.D.) είναι αμερικάνικο crossover thrash συγκρότημα το οποίο δημιουργήθηκε στη Νέα Υόρκη, το 1985 ως πρότζεκτ του κιθαρίστα Σκοτ Ίαν, του ντράμερ Τσάρλι Μπενάντε, του μπασίστα Ντάνι Λίλκερ και του τραγουδιστή Μπίλι Μιλάνο. Το συγκεκριμένο σχήμα θεωρείται ένα από τα πρώτα heavy metal συγκροτήματα που παρουσίασε μία μίξη του hardcore punk με το thrash metal.

Βιογραφία
Μετά την ηχογράφηση του "Spreading the Disease" των Anthrax, ο κιθαρίστας Σκοτ Ίαν δημιούργησε τον χαρακτήρα "Sargent D.", πάνω στον οποίο βάσισε την εικόνα του νέου πρότζεκτ του. Το συγκρότημα ολοκληρώθηκε με την συμμετοχή του ντράμερ των Anthrax, Τσάρλι Μπενάντε, του μπασίστα των Nuclear Assault, Ντάνι Λίλκερ και του τραγουδιστή των M.O.D., Μπίλι Μιλάνο. Ο πρώτος του δίσκος με τίτλο "Speak English or Die" γνώρισε αναπάντεχη επιτυχία στους κύκλους του heavy metal κοινού, έχοντας πλέον πουλήσει πάνω από 900.000 αντίτυπα, παγκοσμίως. Η ηχογράφηση του πραγματοποιήθηκε μέσα σε διάστημα τριών ημερών και οι S.O.D. περιόδευσαν για την προώθηση του ανοίγοντας τις εμφανίσεις των Motörhead.
Μετά το τέλος της περιοδείας, τα μέλη του σχήματος συνέχισαν με τα συγκροτήματα τους μέχρι τις 21 Μαρτίου 1992, όταν επανενώθηκαν για μία ζωντανή εμφάνιση στο "The Ritz" της Νέας Υόρκης, η οποία κυκλοφόρησε στο άλμπουμ "Live at Budokan".
Στις 25 Ιουλίου 1997, το συγκρότημα ένωσε και πάλι τις δυνάμεις του για ζωντανές εμφανίσεις στο "Milwaukee Metal Fest" και το "With Full Force festival" της Γερμανίας, ενώ το 1999 κυκλοφόρησαν το δεύτερο τους άλμπουμ με τίτλο "Bigger than the Devil". Το εξώφυλλο του δίσκου παρουσίαζε την μασκότ του συγκροτήματος, "Sargent D.", στην θέση του "Eddie" των Iron Maiden σε μία εικόνα παρόμοια με το εξώφυλλο του "The Number of the Beast". Οι S.O.D. περιόδευσαν μαζί με τους Σουηδούς Meshuggah στην Ευρώπη και τις Yellow Machine Gun στην Ιαπωνία, με τις οποίες κυκλοφόρησαν και το split-σινγκλ "Seasoning the Obese".
Το 2001 κυκλοφόρησε το DVD "Speak English or Die" το οποίο περιελάμβανε το αρχικό βίντεο του "Live at Budokan", κομμάτια από την εμφάνιση τους στην Γερμανία και βίντεο από το στούντιο στην Ιαπωνία. Ακολούθησε το DVD "Kill Yourself: The Movie" την επόμενη χρονιά, αλλά το 2003 διαλύθηκαν και πάλι λόγω διαφωνίας του Μιλάνο με τον Ίαν και τον Μπενάντε.
Παρ' όλα αυτά, το συγκρότημα επανήλθε με το τρίτο του στούντιο άλμπουμ στις 21 Αυγούστου 2007 με τίτλο "Rise of the Infidels", το οποίο, σύμφωνα με δηλώσεις του Μπίλι Μιλάνο, θα ήταν και το τελευταίο του συγκροτήματος. Τα μέλη των S.O.D. έχουν ανακοινώσει ότι δεν θα επανενωθούν ξανά.

Δισκογραφία

Πηγές
 Stormtroopers of Death | Music Biography, Credits and Discography | Allmusic
 S.O.D. (STORMTROOPERS OF DEATH) BIOGRAPHY - Lyrics
 Stormtroopers Of Death Discography at Discogs
 The Zombie You Know – An Interview with Scott Ian of Anthrax

Αμερικανικά thrash metal συγκροτήματα
Heavy metal συγκροτήματα από Νέα Υόρκη (πολιτεία)
Μαξιμιλιανός Β΄ Εμμανουήλ της Βαυαρίας

Ο Μαξιμιλιανός Β΄ Εμμανουήλ (Maximilian II. Emanuel, 11 Ιουλίου 1662 - 26 Φεβρουαρίου 1726) από τον Οίκο του Βίττελσμπαχ ήταν εκλέκτορας της Βαυαρίας, εγγονός του Μαξιμιλιανού Α΄.

Βιογραφία
Ο Λουδοβίκος Μαρία Ιωσήφ Γαϊτανός Αντώνιος Νικόλαος Φραγκίσκος Ιγνάτιος Φήλιξ ήταν γιος του Φερδινάνδου Μαρία της Βαυαρίας και της Ερριέττας Αδελαΐδας της Σαβοΐας, κόρης τού Βίκτωρα Αμεδαίου Α΄ της Σαβοΐας. 

Διαδέχτηκε τον πατέρα του το 1679. Πήρε μέρος στους πολέμους ενάντια των Οθωμανών Τούρκων, στους οποίους και διακρίθηκε (1683). Το 1690 διορίστηκε αρχιστράτηγος των στρατευμάτων του Ρήνου εναντίον των Γάλλων και το 1691 εκδήλωσε αξιώσεις στον ισπανικό θρόνο, εξαιτίας του πρώτου γάμου του με την Μαρία Αντωνία, κόρη του Λεοπόλδου Α΄. Στον πόλεμο για τη διαδοχή του ισπανικού θρόνου συμμάχησε με τον Λουδοβίκο ΙΔ΄ της Γαλλίας, αλλά μετά τις ήττες του στο Σέλενμπεργκ (1704) και στο Χαίχσταιτ (1704), αναγκάστηκε να εγκαταλείψει την Βαυαρία. Το 1706, επικεφαλής των γαλλικών στρατευμάτων, γνώρισε πολλές ήττες και έχασε τη Βραβάντη. Μετά τη σύναψη όμως της συνθήκης του Ράστατ, αποκαταστάθηκε στις προηγούμενες κτήσεις του. Τον διαδέχτηκε ο γιος του, ο κατοπινός αυτοκράτορας Κάρολος Ζ΄.

Οικογένεια
Πρώτα νυμφεύτηκε το 1685 τη Μαρία Αντωνία των Αψβούργων, κόρη του Λεοπόλδου Α΄ της Αγίας Ρωμαϊκής Αυτοκρατορίας, και είχε τέκνα:

 Λεοπόλδος Φερδινάνδος (1689).
 Αντώνιος (1690).
 Ιωσήφ Φερδινάνδος (1692-1699).

Το 1692 απεβίωσε η Μαρία Αντωνία και έπειτα από τρία έτη ο Μαξιμιλιανός Β΄ Εμμανουήλ έκανε δεύτερο γάμο με την Θηρεσία Κυνεγόνδη Σομπιέσκα, κόρη του Ιωάννη Γ΄ της Πολωνίας & Λιθουανίας, και είχε τέκνα:
 θνησιγενές τέκνο (1695).
 Μαρία Άννα Καρολίνα (1696-1750), μοναχή.
 Κάρολος Ζ΄ (1697-1745), Εκλέκτορας της Βαυαρίας, Αυτοκράτορας της Αγίας Ρωμαϊκής Αυτοκρατορίας.
 Φίλιππος Μαυρίκιος Μαρία (1698-1719), Επίσκοπος Πάντερμπορν και Μύνστερ.
 Φερδινάνδος Μαρία Ιννοκέντιος (1699-1738), στρατηγός της Αυστρίας.
 Κλήμης Αύγουστος (1700-1761), Μέγας Μάγιστρος των Ιπποτών του Τευτονικού Τάγματος, Αρχιεπίσκοπος της Κολωνίας, Επίσκοπος του Ρέγκενσμπουργκ, Πάντερμπορν, Οσναμπρύκ, Χίλντεσχαϊμ, Μύνστερ.
 Γουλιέλμος (1701-1704).
 Αλοϋσιος Ιωάννης Αδόλφος (1702-1705).
 Ιωάννης Θεόδωρος (1703-1763), Καρδινάλιος, Πρίγκιπας-Επίσκοπος του Ρέγκενσμπουργκ, Φράιζινγκ, Λιέγης.
 Μαξιμιλιανός Εμμανουήλ Θωμάς (1704-1709).

Από την εκτός γάμου σχέση του με την Ανιές Φρανσουάζ Λουσιέ είχε ένα φυσικό τέκνο:
 Εμμανουήλ Φραγκίσκος Ιωσήφ (1695-1747), Κόμης της Βαυαρίας.

Εξωτερικοί σύνδεσμοι 

Οίκος του Βίττελσμπαχ
Δούκες της Βαυαρίας